Държавен вестник, бр. 105, 2011 г., стр. 49

БРОЙ  105	
Д Ъ Р Ж А В Е Н  В Е С Т Н И К 	
СТР.  49  
9. организира процесите на атестиране и 
ротация на дипломатическите служители;
10. изготвя предложения за длъжностните 
разписания и за изменения в структурните звена 
на Централното управление; 
11. изготвя предложения за щатните разпи­
сания и за промени в разположението и кате­
горизацията на задграничните представителства 
и утвърждава указания за изработването на 
вътрешни правила за организацията на работата 
на задграничните представителства;
12. утвърждава бюджетите на задграничните 
представителства – второстепенни разпоре­
дители с бюджетни кредити към министъра, 
и извършва корекции по тях по смисъла на 
чл. 23, ал. 3 и чл. 34, ал. 4 и 5 от Закона за 
устройството на държавния бюджет;
13. предлага мерки за подобряване на вза­
имодействието с други власти, министерства, 
агенции и служби;
14. ръководи дейността по разработване и 
прилагане на мерки за недопускане конфликт 
на интереси и условия за корупция в дипло­
матическата служба;
15. организира взаимодействието със син­
дикатите и с неправителствени организации, 
работещи в областта на външната политика и 
международните отношения;
16. координира изготвянето на годишния 
доклад за дейността на Министерството в изпъл­
нение на стратегическите цели и приоритети от 
правителствената програма, както и годишния 
отчет за състоянието на администрацията по 
Закона за администрацията;
17. получава по право и има право да изисква 
от структурните звена в Министерството и от 
задграничните представителства информация, 
справки и анализи, необходими за изпълнението 
на функциите му;
18. разпределя постъпващата към Минис­
терството документация и възлага задачи за 
изготвяне на справки и становища, необходими 
за вземане на решения;
19. организира, координира и контролира 
дейностите по изготвяне на проекти на Ми­
нистерството за участие във финансиране от 
европейски фондове и международни програми.
(2) Министърът може да възложи на посто­
янния секретар своите правомощия или отделни 
свои правомощия във връзка със служебните 
и трудовите правоотношения на служителите 
в Министерството освен в случаите, когато в 
закон е предвидено друго.
(3) Функциите на постоянния секретар 
в негово отсъствие от страната или когато 
ползва отпуск, се изпълняват от определен с 
писмена заповед на министъра дипломатиче­
ски служител в Министерството, отговарящ 
на изискванията за заемане на длъжността 
„постоянен секретар“.
Раздел III
Генерални директори
Чл. 15. (1) Генералните директори отговарят 
за изпълнението на приоритетите във външната 
политика на правителството, като планират, 
координират и осигуряват изпълнението им от 
страна на подчинените им административни 
структури. При изпълнението на тези си функции 
генералните директори са пряко подчинени на 
министъра, на когото докладват за изпълнението 
на поставените от него задачи.
(2) Генералните директори изискват и по­
лучават необходимата им информация за из­
пълнение на функционалните им задължения 
от структурните звена на дипломатическата 
служба и от административни звена на други 
органи на изпълнителната власт.
Чл. 16. Министърът утвърждава длъжност­
ното разписание и поименното разписание на 
длъжностите и работните заплати и структурата 
на административните звена. 
Раздел IV
Главен секретар
Чл. 17. (1) Главният секретар на Минис­
терството ръководи общата администрация и 
подпомага министъра по административните, 
стопанските, финансовите и техническите въ­
проси, като:
1. отговаря за осигуряването на необходимите 
условия за функциониране на дипломатическата 
служба;
2. координира и контролира дейността по 
управлението на държавната собственост, пре­
доставена на Министерството;
3. организира документооборота между ди­
рекциите и другите звена на Министерството;
4. контролира изпълнението на мерките 
за безопасност в Централното управление на 
Министерството и в задграничните предста­
вителства;
5. изпълнява и други функции, възложени 
му от министъра.
(2) Главният секретар изготвя периодични 
отчети за състоянието и дейността на общата 
администрация на Министерството и по своя 
инициатива проучва и изготвя предложения 
за подобряване на структурата, състава и ор­
ганизацията на дейността на общата админи­
страция и на административното осигуряване 
в Министерството. 
(3) При отсъствие на главния секретар не­
говите функции за всеки конкретен случай се 
изпълняват от определен от министъра директор 
на дирекция в Министерството.
Раздел V
Дирекция „Вътрешен одит“
Чл. 18. (1) Дирекция „Вътрешен одит“ е на 
пряко подчинение на министъра и осъществява 
вътрешния одит по Закона за вътрешния одит